google/wiki40b huggingface dataset:
दमोह ज़िला

इतिहास

दमोह नाम रानी दमयंती के नाम पर रखा गया है
दमोह का महत्व 14वीं शताब्दी से रहा है जब खिलजी ने क्षेत्रीय प्रशासनिक केंद्र को चंदेरी के बटियागढ़ से दमोवा (दमोह) स्थानातंरित किया। दमोह मराठा गर्वनर की सीट थी। ब्रिटिश काल के बाद यह मध्य प्रांत का भाग हो गया। इसके बाद 16 सौ ईसवी में गोंड वंश के महाराजा संग्राम शाह मरावी के 52 गढ़ों में शामिल था। जिसे उनकी पुत्र बधू महारानी दुर्गावती ने गोंड़वाना साम्राज्य का राजपाट चलाया। बाद में महारानी दुर्गावती की लड़ाई अकबर के सेनापति आसफखां से हुई थी जिसमें 15 बार युद्ध किया और 16वे युद्ध में आसफ खा से परास्त हो गए और यह गोंड़वाना की क्षति के साथ 24 जून सन 1664 में वीरगति को प्राप्त हुई।  तथा 1867 में इसे म्यूसिपालिटी बना दिया गया था। यहां आयल मिल, हैण्डलूम तथा धातु के बर्तन, बीडी-सिगरेट, सीमेंट तथा सोने-चांदी के जेवर आदि बनाए जाते हैं। दमोह के आसपास बड़ी संख्या में पान के बाग भी है। यहां से इसका निर्यात भी होता है। यहां पर नागपंचमी पर वार्षिक मेला आयोजित होता है तथा जनवरी में जटाशंकर मेले का भी आयोजन होता है। यहां पर पशु बाजार लगता है तथा कई छोटे उद्योग भी है। साथ ही हथकरघा और मिट्टी के बर्तन भी बनाए जाते हैं। दमोह जिला 2816 वर्ग कि॰मी॰ क्षेत्र में उत्तर से दक्षिण तक फैला है। साथ ही चारों ओर पहाड़ियों (भाऩरेर ऋणी) तथा जंगल से घिरा हुआ है। जिले की अधिकांश भूमि उपजाऊ है। जिले में मु्ख्यतः दो नदियां सुनार और बैरमा बहती हैं। जिले में मुख्यतः नदियों से ही सिंचाई की जाती हैं।

दर्शनीय स्थल

दमोह से ३० किलोमीटर दूर हटा नगर मैं प्राचीन चंडी मंदिर है यहाँ पर अद्यासक्ति माँ दुर्गा चंडी रूप मैं विराजमान है और यहाँ भक्तो की आस्था का केंद्र है। इसका इतिहास ज्ञात नहीं है कि कब और किसके द्वारा निर्माण कराया गया पर इसकी स्थापना आर्यो द्वारा देवी उपासना की आगे बढ़ने क लिए की गयी थी। जवेरा के नोहटा मैं पुरातन मंदिर खजराहो जिले मैं मिलते है इनका निर्माण चंदेल राजाओं के द्वारा हुआ अभी कुछ समय से यहाँ पर भी नोहटा महोत्सव मनाया जाने लगा है जिससे पर्यटन को बढावा दिया जाये। दमोह मैं बूंदा बहु मंदिर है जो काफी पुराना है। इसके अलावा बतियागढ़ का किला, हटा का किला, दमोह का किला, नोहटा का मंदिर है। कुण्डलपुर और निसई जी सूखा का मंदिर जैन बंधुओं हेतु प्रसिद्ध है। यहाँ पर कई सारे मन्दिर है, जो की पुराने और पूज्यनीय है।यहा दमोह से 17 किलो मीटर् कि दुरी पर बदक्पुर में शिव जी का प्राचीन मंदिर है।
त्रैलोक्यनाथ मुखोपाध्याय

त्रैलोक्यनाथ मुखोपाध्याय (२२ जुलाई, १८४७ - ३ नवम्बर, १९१९) एक बांग्ला साहित्यकार थे। बांग्ला साहित्य के इतिहास में ब्यङ्ग्यकार के रूप में उनकी पहचान है। 
मातृभाषा बांग्ला के अलावा वे फारसी, ओड़िया इत्यादि कई अन्य भाषाओं में भी दक्ष थे। उनके द्वारा रचित ग्रन्थों में 'कङ्काबती', 'भूत ओ मानुष', 'फोकला दिगम्बर', 'डमरु चरित इत्यादि उल्लेखयोग्य हैं। अंग्रेजी भाषा में भी उन्होने कई प्रबन्ध ग्रन्थ रचे।
नंगंगोम बाला देवी

व्यवसाय

मणिपुर में जन्मी बाला देवी मुख्य रूप से लड़कों के साथ खेल खेलकर बड़ी हुईं। वह 2002 में असम में 19 के नीचे महिला चैम्पियनशिप में हिस्सा लेने वाली मणिपुर यू19 टीम का हिस्सा थीं। टूर्नामेंट के बाद उन्हें टूर्नामेंट का सर्वश्रेष्ठ खिलाड़ी घोषित किया गया था। 
उन्हें 2003 में अगले साल इसी उपाधि से सम्मानित किया गया। उसने अपने राज्य के लिए अंडर -17 स्तर पर शीर्ष स्कोरर पुरस्कार भी अर्जित किए। आखिरकार, देवी ने भारत की महिला फुटबॉल चैंपियनशिप में मणिपुर की सीनियर महिला टीम का प्रतिनिधित्व किया। 2014 में महिला फुटबॉल चैंपियनशिप जीतने वाली अपने राज्य में वह बहुत प्रभावशाली थी, और मणिपुर को ओडिशा को 3-2 से हराकर फाइनल में प्रवेश किया। 2010 के बाद मणिपुर की यह पहली चैंपियनशिप थी और 20 में से 17 वीं कुल मिलाकर। मणिपुर के साथ खेलते हुए, देवी भारत की कप्तान और एआईएफएफ महिला खिलाड़ी ऑफ द ईयर, ओनाम बेमबेम देवी के साथ टीम के साथी थे। उसने सात मैचों में 29 गोल करके टूर्नामेंट पूरा किया। 2015 के भारत के राष्ट्रीय खेलों के दौरान, देवी ने अपने राज्य का प्रतिनिधित्व किया क्योंकि उन्होंने स्वर्ण पदक जीता था। उसने फाइनल में ओडिशा के खिलाफ बराबरी का स्कोर बनाकर इसे निगम स्टेडियम में 1-1 से बराबर कर दिया। टीम ने पेनल्टी पर 4-2 से मैच जीत लिया।

व्यक्तिगत जीवन

एक अर्ध-पेशेवर फ़ुटबॉलर, देवी मणिपुर पुलिस विभाग के पुलिसकर्मी के रूप में भी काम करती हैं। उन्होंने ओइनम के ओइनम थैम्बल मार्क कॉलेज में अपनी शिक्षा पूरी की।
दो झिरी प्रयोग

आधुनिक दो-झिरी प्रयोग या द्वि-रेखाछिद्र प्रयोग (double-slit experiment) द्वारा यह प्रदर्शित किया जाता है कि प्रकाश एवं पदार्थ, तरंग एवं कण दोनों के गुण प्रदर्शित करते हैं। इसके अलावा इस प्रयोग से क्वाण्टम यान्त्रिक परिघटना (quantum mechanical phenomena) की प्रायिक प्रकृति (probabilistic nature) भी दिखती है। दो-झिरी वाला एक सरल प्रयोग १८०१ में मूल रूप से थॉमस यंग ने किया था।
निगारा स्टेडियम

यह एक प्रमुख खेल का मैदान हैं।
पाण्डुकेश्वर

पाण्डुकेश्वर उत्तराखंड के चमोली जिले में राष्ट्रीय राजमार्ग 58 पर स्थित एक प्रमुख स्थल है | इस स्थान का इतिहास पाण्डवों से जुड़ा है जैसा कि इसके नाम से पता चल रहा है | ये उत्तराखंड के पंच बद्री में से एक योगध्यान बद्री का स्थान है | यहीं पर एक शिला है जिसे पाण्डव शिला के नाम से जाना जाता है | 
                   एक धार्मिक स्थल होने के साथ-साथ ये उत्तराखंड का एक ऐतिहासिक स्थल भी है | यहाँ से कत्यूरी शासकों के 4 ताम्र अभिलेख प्राप्त हुए हैं जिनमें से दो ललितशूर देव, एक पदम देव तथा एक सुभिक्षराज देव का अभिलेख है |
              शीतकाल में बद्रीनाथ के कपाट बंद होने के बाद बद्रीनाथ की चतुर्मुखी मूर्ति यहाँ लाई जाती है |
डाइम

डाइम (अंग्रेज़ी: dime) संयुक्त राज्य अमेरिका का एक सिक्का है जिसकी क़ीमत १० सेंट होती है। एक अमेरिकी डॉलर में १० डाइम होते हैं। जितने भी सिक्के आधुनिक युग में अमेरिका में प्रचलित हैं उनमें डाइम सबसे पतला और छोटे आकार का सिक्का है।

शब्द की उत्पत्ति

"डाइम" शब्द पुरानी फ़्रांसिसी भाषा के "disme" शब्द से आता है जिसे "दीमे" उच्चारित किया जाता था। "दीमे" का अर्थ है "दसवा हिस्सा"।

इतिहास

१७८३ में थॉमस जॅफ़रसन, बेंजामिन फ्रैंकलिन, ऐलॅक्सैन्डर हैमिलटन और डेविड रिटनहाउस ने संयुक्त राज्य में दशमलव पर आधारित मुद्रा बहाल करने का पहला प्रस्ताव रखा। हैमिलटन संयुक्त राज्य के पहले खज़ाने के सचिव थे और उन्होंने १७९१ में उस प्रस्ताव को आगे बढ़ाते हुए अमेरिकी कांग्रेस (संसद) में छह ऐसे दशमलव पर आधारित सिक्के गढ़ने की बात रखी, जिनमें से एक डाइम था। १७९६ से १८३७ तक, डाइम के सिक्के ८९.२४% चांदी और १०.७६% ताम्बे के बने होते थे। चांदी महंगा होने की वजह से यह सिक्के छोटे अकार के होते थे, वरना कुछ लोग सिक्कों को पिघाल कर उनकी धातु बेचने का ग़ैर-क़ानूनी काम करने लगते। १८३७ में चांदी की तादाद बढ़ा कर ९०% और ताम्बे की घटा कर १०% कर दी गयी और डाइम का आकार और भी छोटा कर दिया गया (उसका व्यास १८.८ मिलीमीटर से घटाकर १७.९ मिलीमीटर कर दिया गया जो आज भी क़ायम है)। १९६५ के बाद डाइम से चांदी हटा दी गयी। तब से डाइम का अंदरूनी हिस्सा शुद्ध ताम्बे का होता है जिसके ऊपर एक ७५% ताम्बे और २५% निकल की मिश्रित परत बैठाई जाती है।
मेरी इक्यावन कविताएँ

मेरी इक्यावन कविताएँ कवि व राजनेता अटल बिहारी वाजपेयी का बहुचर्चित काव्य-संग्रह है जिसका लोकार्पण १३ अक्टूबर १९९५ को नई दिल्ली में भारत के पूर्व प्रधानमन्त्री पी० वी० नरसिंहराव ने सुप्रसिद्ध कवि शिवमंगल सिंह 'सुमन' की उपस्थिति में किया था। कविताओं का चयन व सम्पादन डॉ॰ चन्द्रिकाप्रसाद शर्मा ने किया है। पुस्तक के नाम के अनुसार इसमें अटलजी की इक्यावन कविताएँ संकलित हैं जिनमें उनके बहुआयामी व्यक्तित्व के दर्शन होते हैं। बानगी के तौर पर यहाँ इस पुस्तक की कुछ कविताएँ भी दे दी गयीं हैं।

पुस्तक के अध्याय

इस पुस्तक में कविताओं को कुल चार भागों में बाँटा गया है; (१):अनुभूति के स्वर, (२): राष्ट्रीयता के स्वर, (३): चुनौती के स्वर और (४): विविध स्वर।

दूध में दरार पड़ गई

दूध में दरार पड़ गई।
ख़ून क्यों सफ़ेद हो गया?

भेद में अभेद खो गया।

बँट गये शहीद, गीत कट गए;

कलेजे में कटार गड़ गई।

दूध में दरार पड़ गई।
खेतों में बारूदी गंध,

टूट गए नानक के छन्द

सतलुज सहम उठी,

व्यथित सी बितस्ता है;

वसंत से बहार झड़ गई।

दूध में दरार पड़ गई।
अपनी ही छाया से बैर,

गले लगने लगे हैं ग़ैर,

ख़ुदकुशी का रास्ता,

तुम्हें वतन का वास्ता;

बात बनाएँ, बिगड़ गई।

दूध में दरार पड़ गई।

झुक नहीं सकते

टूट सकते हैं मगर हम झुक नहीं सकते।
सत्य का संघर्ष सत्ता से,

न्याय लड़ता निरंकुशता से,

अँधेरे ने दी चुनौती है,

किरण अन्तिम अस्त होती है।
दीप निष्ठा का लिए निष्कम्प

वज्र टूटे या उठे भूकम्प,

यह बराबर का नहीं है युद्ध,

हम निहत्थे, शत्रु है सन्नद्ध,

हर तरह के शस्त्र से है सज्ज,

और पशुबल हो उठा निर्लज्ज।
किन्तु फिर भी जूझने का प्रण,

पुन: अंगद ने बढ़ाया चरण,

प्राण-पण से करेंगे प्रतिकार,

समर्पण की माँग अस्वीकार।
दाँव पर सब कुछ लगा है, रुक नहीं सकते;

टूट सकते हैं मगर हम झुक नहीं सकते।
(सन् १९७५ में आपातकाल के दिनों कारागार में लिखित रचना)

परिशिष्ट

परिशिष्ट के अन्तर्गत कवि-परिचय, काव्य-वैभव, शिल्प-सौन्दर्य के अतिरिक्त कवि से एक साक्षात्कार भी दिया गया है। पुस्तक के फ्लैप पर आचार्य विष्णुकान्त शास्त्री की संक्षिप्त टिप्पणी भी अंकित है।

काव्य-मीमांसा

अटल जी की इस पुस्तक की काव्य-मीमांसा समीक्षा-गीत के रूप में मदनलाल वर्मा 'क्रान्त' ने लिखी है जिसमें प्रत्येक कविता के शीर्षक का प्रयोग करते हुए बहुत ही सटीक विश्लेषण प्रस्तुत किया गया है।
मुमताज़ शेख़

प्रारंभिक जीवन

मुमताज़ शेख़ का जन्म 1982 में भारतीय राज्य महाराष्ट्र के अहमदनगर शहर में हुआ था। उनके पिता, अबू बक़र, एक ड्राइवर थे और मलयाली भाषा बोलते थे। मुमताज़ की माँ, मदीना, मराठी भाषा बोलती थीं। जन्म के कुछ दिन बाद मुमताज़ अपने भाई रफ़ीक़ और परिवार के साथ मुंबई के चेम्बूर सबअर्ब के वाशी नाका में जाकर रहने लगे। घर में हुए झगड़ों के बाद मुमताज़ को अपने चाचा के यहाँ जाकर रहना पड़ा और वहां रहने के बदले घर के काम करने पड़े। नौवीं कक्षा में पढ़ाई छोड़ने के बाद, 15 वर्ष की आयु में मुमताज़ की शादी हो गई। एक वर्ष बाद ही बेटी के जन्म के बाद, मुमताज़ के विवाहित जीवन में काफ़ी उतार-चढ़ाव आए जिसके बाद मुमताज़ ने चुप-चाप कमिटी ऑफ़ रिसोर्स ऑर्गेनाइज़ेशन के सामाजिक कार्यकर्ताओं द्वारा घरेलु हिंसा पर आयोजित लेक्चरों में भाग लेना शुरू कर दिया। कुछ दिन बाद ही उन्होंने तलाक के लिए अर्ज़ी फ़ाइल कर दी।

करियर

मुमताज़ शेख़ को अपने सामाजिक कार्य के लिए लीडर्स क्वेस्ट फ़ेलोशिप के लिए चुना गया। अपनी संस्था कोरो (CORO) की संयुक्त सचिव बनने के बाद इन्होंने 2006 में दोबारा विवाह किया। सार्वजनिक शौचालयों के लिए अभियान 2011 में छेड़ने के बाद मुमताज़ को 2011 में बीबीसी ने अपनी 100 इंस्पिरेशनल वुमेन कैम्पेन के लिए चुना। इस मुहिम में इन्होंने महाराष्ट्र में सार्वजनिक जगहों पर महिलाओं के लिए शौचालय की कमी को देखते हुए 'राइट टू पी' अभियान शुरू किया। इस अभियान के चलते 2013 में राज्य सरकार ने शहर में प्रत्येक 20 किलोमीटर के दायरे में महिलाओं के लिए शौचालय बनाने का निर्देश दिया। इसके अलावा पांच करोड़ रूपये की लागत से सरकार ने महिलाओं के लिए ख़ास डिज़ाइन किए गए 147 शौचालय बनवाए। मुमताज़ की कोशिशों के चलते उन्हें राज्य सरकार ने 'महाराष्ट्र की बेटी' सम्मान से सम्मानित किया। मुमताज़ ने अपने इलाके में घरेलू हिंसा के ख़िलाफ़ संघर्ष करने के लिए 75 स्वयं सेवी समूहों की स्थापित करने में अहम भूमिका अदा की है। महिला मंडल फ़ेडरेशन की कार्यकारी अध्यक्ष, 34 साल की मुमताज़ कई गैर सरकारी संगठनों से जुड़ी हुई हैं।
१९८५ ईसा पूर्व

१९८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सौर वाहन

सौर ऊर्जा से चलने वाले वाहन सौर वाहन (solar vehicle) कहलाते हैं।
केकड़ी विधानसभा क्षेत्र (राजस्थान)

केकड़ी विधानसभा क्षेत्र राजस्थान का एक विधानसभा क्षेत्र है। यह अजमेर लोक सभा निर्वाचन क्षेत्र के अन्तर्गत आता है।
वेलीकी नोव्गोरोड

वेलीकी नोव्गोरोड (रूस में Великий Новгород) - यह रूस के उत्तर-पश्चिमी इलाके में एक शहर है। यह नोव्गोरोड ओब्लास्ट की राजधानी है। नोव्गोरोड में 220 000 लोग रहते हैं।

शहर का इतिहास

नोव्गोरोड रूस के सबसे पुराने शहरों में से है। उसका पहला उल्लेख 859 साल में मिलता है। 9-11 शताब्दियों में वह रूस का प्रमुख शहर था (कीव के साथ)। मध्यकाल में नोव्गोरोड रूस में व्यापार का मुख्य केन्द्र बन गया। नोव्गोरोड युरोपीय व्यापारियों को मोम, समूर और शहद बेचता था। 12 शताब्दी में प्राचीन रूसी राज्य खत्म हो गया और नोव्गोरोड स्वतंत्र गणराज्य की राजधानी बन गया। नोव्गोरोड गणराज्य मंगोल आक्रमण स् प्रभावित नहीं था इसलिए शहर में प्राचीन रूस के वात्सुकला की बहुत रचनाएँ सुरक्षित हो गई। 1478 साल में नोव्गोरोड रूस के द्वारा पकड़ा गया है। 18 शताब्दी में सेंट पीटर्सबर्ग की स्थापने के बाद नोव्गोरोड की व्यापार का पतन शुरू होता है।
विद्युत कोष

विद्युत कोष (Battery) विद्युत ऊर्जा का स्रोत है जिसे रासायनिक उर्जा से प्राप्त किया जाता है। वैद्युत अभियांत्रिकी एवं एलेक्ट्रानिक्स में दो या दो से अधिक विद्युतरासायनिक सेलों के संयोजन को विद्युत कोष कहते हैं। ये रासायनिक उर्जा भण्डारित करते हैं एवं इस उर्जा को विद्युत उर्जा के रूप में उपलब्ध करते हैं।
सन १८०० में अलेसान्द्रो वोल्टा द्वारा sabse पहले बैटरी का आविष्कार हुआ। आजकल अधिकांश घरेलू एवं औद्योगिक उपयोगों के लिये विद्युत कोष ही विद्युत उर्जा का प्रमुख साधन है। सन २००५ के एक अनुमान के अनुसार विश्व भर में विद्युत कोष की बिक्री लगभग ४८ बिलियन अमेरिकी डालर के बराबर होता है।
सरदार असेफ्फ़ अहमद आली

सरदार असेफ्फ़ अहमद आली एक राजनीतिज्ञ है पाकिस्तान के राष्ट्रीय विधानसभा में | वह NA-140 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
मुद्रा बोर्ड

करेन्सी बोर्ड एक मौद्रिक प्राधिकरण है, जो कि एक देश की मुद्रा की विदेशी मुद्रा के साथ स्थिर विनिमय दर बनाये रखने के लिए आवश्यक होता है। इस नीति के अन्तर्गत केन्द्रीय बैंक के जो अन्यथा परंपरागत लक्ष्य होते हैं, उन्हें विनिमय दर स्थिर रखने के लक्ष्य के आगे गौण कर दिया जाता है।

लाभ व हानियाँ

इसका लाभ तो यह है कि मुद्रा की स्थिरता का प्रश्न सुलझ जाता है। तथा हानियाँ हैं, कि देश अपनी घरेलू हालातों के अनुसार मौद्रिक नीति नहीं लागू कर पाता, तथा स्थिर विनिमय दर से देश के व्यापार की शर्तें भी स्थिर हो जाती हैं, जो कि व्यापारकर्ता देशों के आपसी आर्थिक अन्तरों पर निर्भर नहीं करतीं। प्रायः करेन्सी बोर्ड, छोटी तथा खुली अर्थव्यवस्थाओं के लिए लाभप्रद होते हैं, जहाँ स्वतंत्र मौद्रिक नीति चल नहीं सकती। तथा इससे मुद्रा स्फीति को कम रखने का आश्वासन भी मिलता है।
सुरेखा यादव

सुरेख यादव (जन्म २ सितम्बर, १९६५) भारतीय रेलवे की पहली महिला रेलगाड़ी चालक हैं। १९८८ में वह भारत की पहली महिला ट्रेन चालक बनीं। अप्रैल २००० में तत्कालीन रेल मंत्री ममता बनर्जी द्वारा पहली बार चार महानगरीय शहरो में "लेडीज स्पेशल"- लोकल ट्रेन शुरू की गयीं जिनके चालक दल की सदस्या यादव भी बनीं। उनके कैरियर में एक महत्वपूर्ण घटना ८ मार्च २०११ को, अंतरराष्ट्रीय महिला दिवस पर हुई थी, जब वह डेक्कन क्वीन नामक रेलगाड़ी को पुणे से सीएसटी, मुंबई तक ले जाने के लिए एशिया की पहली महिला ट्रेन ड्राइवर बन गई थीं, जहाँ मुंबई के तत्कालीन महापौर श्रद्धा जाधव ने केन्द्रीय रेलवे क्षेत्र के मुख्यालय सीएसटी में उनका स्वागत किया। यह सुरेखा के लिए सपना सच होने जैसा था, क्योंकि वह मध्य रेलवे की एक प्रतिष्ठित गाड़ियों में से एक की चालक थी, जो कि महिला चालक द्वारा चलयी गयी; मुंबई-पुणे रेलवे प्रवासी संघ (एसोसिएशन) ने इस ट्रेन को चलाने के लिए उनका जोरदार समर्थन किया।

प्रारंभिक जीवन

सुरेख का जनम सतारा, महाराष्ट्र में सोनाबाई और रामचन्द्र भोसले के घर हुआ। उनके पिता एक किसान थे और वह अपने भाई-बहनों में सबसे बड़ी थीं। उनकी आरंभिक शिक्षा सेंट पॉल कान्वेंट स्कूल, सतारा से हुई थी। स्कूली शिक्षा पूरी होने के बाद, उन्होंने व्यवसाय प्रशिक्षण के लिए प्रवेश ले लिया और फिर पश्चिमी महाराष्ट्र के सतारा जिले के कराड में सरकारी पॉलिटेक्निक से इलेक्ट्रिकल इंजीनियरिंग में डिप्लोमा के लिए पढ़ाई की। वह शिक्षक बनने के लिए गणित में बीएससी की डिग्री व बीएड की डिग्री पूरी करना चाहती थीं परन्तु भारतीय रेलवे में नौकरी मिलने के मौके से वो सपना पूरा न कर पाई।

व्यावसायिक जीवन

१९९७ में सुरेखा का भारतीय रेलवे सिलेक्शन बोर्ड के द्वारा साक्षात्कार लिया गया था। वह १९८६ में कल्याण ट्रेनिंग स्कूल में मध्ययुगीन रेलवे ट्रेनर के रूप में मध्य रेलवे में शामिल हुई जहां उन्होंने छह महीने तक प्रशिक्षण लिया। वह १९९८ में एक नियमित सहायक चालक बन गयीं।
जब उन्होंने भारतीय रेलवे में काम शुरू किया तो उन्होंने महसूस किया के वह भारतीय रेलवे में काम करने वाली एक अकेली महिला हैं। अन्य महिलायें भी उनके द्वारा प्रेरित हुईं, और २०११ में ५० महिला लोकोमोटिव ड्राइवर जो उपनगरीय ट्रेनों और माल गाड़ियों का संचालन करने लगीं तथा साथ ही शंटर्स या सहायक ड्राइवर लोगों में भी शामिल हो गयीं।
१९९१ में सुरेख ने टेलीविजन धारावाहिक (शीर्षक-' हम किसी से कम नहीं ') में भी काम किया। उन्हें एक महिला ट्रेन ड्राईवर होने के रूप में अपनी एक अनोखी भूमिका के लिए कई संघठनो से प्रशंसा भी मिली। उन्होंने काफी बार राष्ट्रीय व अंतरराष्ट्रीय टीवी चैनेलो पर साक्षात्कार भी दिए हैं।

निजी जीवन

१९९० में उनका विवाह शंकर यादव से हुआ जों महारष्ट्र सरकार में एक पुलिस निरीक्षक हैं। उनके दो बेटे- अजिंक्य (जन्म १९९१) व अजितेश (जन्म १९९४) दोनों मुंबई विश्वविद्यालय में इंजीनियरिंग के छात्र हैं। उनके पति उनके काम में उनका बहुत समर्थन करते हैं।
२८७२ ईसा पूर्व

२८७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बौद्ध धर्म एवं हिन्दू धर्म

हिन्दू धर्म और बौद्ध धर्म दोनों ही प्राचीन धर्म हैं और दोनों ही भारतभूमि से उपजे हैं। हिन्दू धर्म के वैष्णव संप्रदाय में गौतम बुद्ध को दसवाँ अवतार माना गया है हालाँकि बौद्ध धर्म इस मत को स्वीकार नहीं करता।
ओल्डेनबर्ग का मानना है कि बुद्ध से ठीक पहले दार्शनिक चिंतन निरंकुश सा हो गया था। सिद्धांतों पर होने वाला वाद-विवाद अराजकता की ओर लिए जा रहा था। बुद्ध के उपदेशों में ठोस तथ्यों की ओर लौटने का निररंतर प्रयास रहा है। उन्होंने वेदों, जानवर बलि और इश्वर को नकार दिया। भुरिदत जातक कथा में ईश्वर, वेदों और जानवर बलि की आलोचना मिलती है।
बौद्धधर्म भारतीय विचारधारा के सर्वाधिक विकसित रूपों में से एक है और हिन्दुमत (सनातन धर्म) से साम्यता रखता है। हिन्दुमत के दस लक्षणों यथा दया, क्षमा अपरिग्रह आदि बौद्धमत से मिलते-जुलते है। यदि हिन्दुमत में मूर्ति पूजा का प्रचलन है तो बौद्ध मन्दिर भी मूर्तियों से भरे पड़े हैं। प्रसिद्ध अंग्रेज यात्री डाॅ. डी.एल. स्नेलगोव ने अपनी पुस्तक ‘द बुद्धिस्ट हिमालय’ में लिखा है, ‘‘मैं सतलुज घाटी लाँघकर भारत आया था’’, उन दिनों कश्मीर से सतलुज तक का मार्ग एक ही था। यही वह समय था जब कश्मीर भारतीय तंत्र का केंद्र रहा है, अतः बौद्ध मतावलम्बियों द्वारा भारतीय तंत्र को अपनाया जाना कोई आश्चर्यजनक बात नहीं।
मार्क वाह्ल्बर्ग

शुरूआती जीवन

वाह्ल्बर्ग का जन्म डोर्चेस्टर में बोस्टन, मेसाचुसेट्स के पास नौ बच्चों के परिवार में सबसे छोटे लड़के के रूप में हुआ। उनके भाई बहन आर्थर, जिम, पौल, रोबर्ट, ट्रेसी, मिशेल, डेबी (२००३ में ४४ वर्ष की आयु में मृत) और डोनी है। उनके पिता आधे स्वीडिश और आधे आयरिश वंश के है और माँ आयरिश, अंग्रेज़ और फ्रांसीसी कनेडियाई वंश की है। अपनी माँ की ओर से वह्ल्बर्ग लेखक नैथानियल हाव्थोर्ण के संबंधी है। वह्ल्बर्ग की माँ एल्मा ऐलानी एक बैंक में क्लर्क और नर्स की मदद कर्ता थी और उनके पिता डोनाल्ड एडवर्ड वह्ल्बर्ग एक डिलीवरी चालक के रूप में कार्य करते थे। १९८२ में उनके माता-पिता का तलाक हो गया। वह्ल्बर्ग की परवरिश एक रोमन कैथलिक के रूप में हुई और उन्होंने कोपले स्क्वेर हाई स्कुल, जों न्यूबरी मार्ग, बोस्टन पे स्थित है, से पढ़ाई की।

हमले और आरोप

वह्ल्बर्ग ने माना है की वे २०-२५ बार बोस्टन पुलिस के साथ परेशानी में रहे थे। १३ साल की उम्र तक वह्ल्बर्ग को कोकेन और अन्य नशीले पदार्थों की लत लग गई थी। १५ वर्ष की आयु में उन्होंने काले स्कूली छात्रों को एक ट्रिप के दौरान पत्थर मारे व रंग-भेद करते हुए गालियाँ सुनाई थी।
जब वे सोलह के हुए तो वह्ल्बर्ग ने एक विएतनामी व्यक्ति को रस्ते पर लकड़ी के डंडे से बेहोश होने तक मारा. उन्होंने एक अन्य विएतनामी व्यक्ति को एक आँख से अंधा बना दिया और एक सुरक्षा गार्ड पर भी भेद-भाव करते हुए हमला किया।
यलोस्टोन काउंटी

यलोस्टोन काउंटी (अंग्रेज़ी: Yellowstone County) मोन्टाना प्रान्त में स्थित एक काउंटी (जिला अथवा प्रबंध-मण्डल स्तर) है। संयुक्त राज्य अमेरिका की जनगणना ब्यूरो द्वारा प्राप्त आँकड़ों के अनुसार २०१२ में यहाँ की जनसंख्या १५१,८८२ है। यहाँ का प्रशासनिक केन्द्र बिलिंग्स है। इस काउंटी का नामकरण यलोस्टोन नदी से हुआ जो नैर्ऋत्य और ईशान दिशाओं से काउंटी को लगभग द्विविभाजित करती है।
वाइरस-जनित निमोनिया

चिन्ह और लक्षण

वाइरस-जनित निमोनिया के लक्षणों में ज्वर, बिना बलगम वाली खांसी, नाक का बहना और प्रणालीगत लक्षण (उदा. पेशियों का दर्द, सिरदर्द) शामिल हैं। विभिन्न प्रकार के विषाणु भिन्न प्रकार के लक्षण के कारण हैं।

रोग-शरीरक्रिया विज्ञान

प्रजनन करने के लिए वाइरसों को कोशिकाओं का अतिक्रमण करना आवश्यक होता है। आम तौर पर, वाइरस सांस के साथ महीन बूंदों के रूप में मुंह और नाक के जरिये फेफड़ों तक पहुंचता है। वहां, वाइरस वायु-मार्गों और वायुकोशिकाओं की भीतरी पर्त पर स्थित कोशिकाओं पर आक्रमण करता है। इस आक्रमण के कारण या तो वाइरस द्वारा सीधे मार दिए जाने या पूर्वनियोजित कोशिकाहनन के जरिये स्वत: विनाश के द्वारा कोशिकाओं की मृत्यु हो जाती है।
संक्रमण के प्रति रोग प्रतिरोधी तंत्र की प्रतिक्रिया होने पर फेफड़ों को और नुकसान पहुंचता है। श्वेत रक्त कण, विशेषकर लसीका कोशिकाएं, विभिन्न प्रकार के रसायनों (साइटोकाइन) को सक्रिय करने के लिए जिम्मेदार होते हैं, जिनके कारण वायुकोशिकाओं में द्रव का ह्रास होने लगता है। कोशिकाओं के विनाश और द्रव से भरी वातकोशिकाओं के कारण रक्त प्रवाह में आक्सीजन के परिवहन में व्यवधान आता है।
फेफड़ों पर होने वाले प्रभावों के अतिरिक्त, कई वाइरस अन्य अवयवों को प्रभावित करते हैं और विभिन्न प्रकार की अनेकों शारीरिक क्रियाओं को प्रभावित करने वाला रोग उत्पन्न कर सकते हैं। वाइरस शरीर को जीवाणु संक्रमण के प्रति अधिक संवेदनशील बना देते हैं; इस वजह से, वाइरस-जनित निमोनिया की एक समस्या के रूप में जीवाणु-जन्य निमोनिया होता है।

इलाज

वाइरस-जन्य निमोनिया के उन मामलों में, जहां इन्फ्लुएंज़ा ए या बी को रोग का कारक समझा जाता है, लक्षणों के शुरू होने के 48 घंटों के भीतर आने वाले रोगियों को ओसेल्टामिविर या ज़ानामिविर के द्वारा उपचार से लाभ हो सकता है। श्वसनतंत्रीय सिनसाइशियल वाइरस (आरएसवी) का उपचार रिबाविरिन से किया जा सकता है। हर्पिस सिम्लेक्स वाइरस और वेरिसेला-ज़ॉस्टर वाइरस के संक्रमणों का इलाज आम तौर पर एसाइक्लोविर से किया जाता है, जबकि गैनसाइक्लोविर का प्रयोग साइटोमिगेलोवाइरस के उपचार के लिए किया जाता है। सार्स कोरोनावाइरस, एडीनोवाइरस, हैंटावाइरस, पैराइन्फ्लुएंज़ा या एच1एन1 वाइरस के द्वारा हुए निमोनिया के लिए कोई ज्ञात प्रभावशाली उपचार उपलब्ध नहीं है; इन रोगों का इलाज अधिकतर सहयोग प्रदान करने के लिए ही होता है।
वीडियो कंटेनर प्रारूपों की तुलना

इस तालिका में, कंटेनर प्रारूपों (वीडियो फ़ाइल प्रारूपों) के विशेषताओं की तुलना की गयी है।कौन सा मल्टीमीडिया प्लेयर्स किस कंटेनर प्रारूप को समर्थन/सपोर्ट करता है यह देखने के लिए मीडिया प्लेयर्स की तुलना को देखें।
सरोजिनी - एक नई पहल

कहानी

दुष्यंत सिंह (पंकज त्रिपाठी) एक भ्रष्ट नेता है, जो पूरे गाँव के लोगों को पुतले की तरह नचाता है। वह घर पर भी केवल अपना ही नियम चलाता है। उसका बेटा सोमेन्द्र (मोहित सहगल) पढ़ाई के जगह बदमाशी आदि कार्य करता है। इसके बाद उस घर पर सरोजिनी (शिनी दोषी) आती है।
बासर

बासर, आंध्रप्रदेश राज्य की आदिलाबाद जिले के मुधोल में कस्बा हैं। ये गोदावरी नदी के किनारे, निर्मल शहर से लगभग ३५कि॰मी॰ और हैदराबाद से 200कि॰मी॰ दूर हैं। बासर सरस्वती माता की दिव्य क्षेत्र हैं।